text: Sygehuse slipper for sparekrav
  04 oktober 2017 kl. 15.56
  En ny aftale mellem regeringen og Dansk Folkeparti betyder, at omstridt produktionskrav bliver suspenderet i 2018.
  Beslutningen om at droppe det krav der pålagde de offentlige sygehuse at blive to procent mere effektive hvert år, bliver modtaget med stor glæde i regionerne
  - Det her en god dag for de mange danskere, som hvert år er i kontakt med hospitaler og sygehuse. Uden produktivitetskravet får vores dygtige sundhedspersonale bedre mulighed for at indrette behandlinger og kontroller på patienternes præmisser, siger Bent Hansen, formand for Danske Regioner i en pressemeddelelse.
  Da TV SYD tirsdag var med ved Folketingets åbning, spurgte vi sundhedsminister Ellen Trane Nørby til ønsket om at droppe produktionskravet til sygehusene. Her gav ministeren udtryk for, at det formentlig først blev en mulighed i 2019.
  Men med dagens aftale er produktionskravet altså suspenderet allerede fra 2018.
  
  Regeringen er jo reelt blevet tvunget af @Spolitik og @DanskDf1995 til at droppe 2%-kravet på sygehusene. #dkpol https://t.co/kS2sjOVOVL
  
  Tak for en rigtig god aftale og forhandling @Blixt22 @Kristianthdahl. Sikker på, at det vil gavne såvel patienter som medarbejdere. #dkpol
  
  